Amamioko San Joan ermita

Amamioko San Joan ermita Amamio herri hustuan geratzen den eraikuntza bakarra da. Egun Albeiz kontzejuko lurraldean.

Donejakue bide nagusi baten ondoan dago, muino batean, Zegama-Agurain etapa egiten dutenek bisitatzeko moduan.

San Joan Ermita, lehen Amamioko baseliza, Araia eta Albeiz herrien arteko mendi-hegal baten gainean kokaturik dago, eta XIV. mende aldera bertan behera utzia izan arren, zutik dirau. San Joan Bataiatzailearen adbokazioa du, eta Arabako landa-erromanikoaren adibide bikaina da. XII. mendean eraikia, eraikuntza txikia da, oinplano angeluzuzena du eta kalitate handiko harlanduz eginda dago. Nabe bakarra eta estalkian kanoi-ganga ditu, eta burualde laua, bao txaranbeldua duena. Baoak kanpoaldean molduradun erdi-puntuko arkua du, garaian ohikoak ziren xake-itxurako motiboz apaindua. Alde banatan koloma bat du, eta kapiteletan bi lehoi eta arrano baten irudiak ageri dira. Tenplu hau Euskal Herriko erromanikoaren adibiderik onenetarikoa da.

 Iruditegia 

 Kanpo estekak 

Kategoria:Asparrenako eraikinak
Kategoria:Arabako baselizak